title: 2013/279/FUSP: Den Udenrigs- og Sikkerhedspolitiske Komités afgørelse EUPOL AFGHANISTAN/1/2013 af 4. juni 2013 om forlængelse af mandatet for missionschefen for Den Europæiske Unions politimission i Afghanistan (EUPOL AFGHANISTAN)

text:
               12.6.2013

               DA

               Den Europæiske Unions Tidende

               L 160/14

      DEN UDENRIGS- OG SIKKERHEDSPOLITISKE KOMITÉS AFGØRELSE EUPOL AFGHANISTAN/1/2013
   af 4. juni 2013
   om forlængelse af mandatet for missionschefen for Den Europæiske Unions politimission i Afghanistan (EUPOL AFGHANISTAN)
   (2013/279/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets afgørelse 2010/279/FUSP af 18. maj 2010 om Den Europæiske Unions politimission i Afghanistan (EUPOL AFGHANISTAN) (1), særlig artikel 10, stk. 1, og
   ud fra følgende betragtninger:

               (1)

               I henhold afgørelse 2010/279/FUSP bemyndiges Den Udenrigs- og Sikkerhedspolitiske Komité til i overensstemmelse med traktatens artikel 38, stk. 3, at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions politimission i Afghanistan (EUPOL AFGHANISTAN), herunder at træffe afgørelse om udnævnelse af en missionschef.

               (2)

               Den 27. maj 2013 vedtog Rådet afgørelse 2013/240/FUSP (2) om forlængelse af EUPOL AFGHANISTAN indtil den 31. december 2014.

               (3)

               Den 10. juli 2012 vedtog Den Udenrigs- og Sikkerhedspolitiske Komité afgørelse EUPOL AFGHANISTAN/1/2012 (3) om udnævnelse af Karl Åke ROGHE til missionschef for EUPOL AFGHANISTAN fra den 1. august 2012 til den 31. maj 2013.

               (4)

               Den 29. maj 2013 foreslog Unionens højtstående repræsentant for udenrigsanliggender og sikkerhedspolitik at forlænge Karl Åke ROGHES mandat som missionschef for EUPOL AFGHANISTAN fra den 1. juni 2013 til den 31. december 2014 —

         VEDTAGET DENNE AFGØRELSE:
   Artikel 1
   Mandatet for Karl Åke ROGHE som missionschef for Den Europæiske Unions politimission i Afghanistan (EUPOL AFGHANISTAN) forlænges hermed til den 31. december 2014.
   Artikel 2
   Denne afgørelse træder i kraft den 1. juni 2013.

      Udfærdiget i Bruxelles, den 4. juni 2013.

            På Den Udenrigs- og Sikkerhedspolitiske Komités vegne

         O. SKOOG

            Formand

      (1)  EUT L 123 af 19.5.2010, s. 4.

      (2)  EUT L 141 af 28.5.2013, s. 44.

      (3)  EUT L 208 af 3.8.2012, s. 17.


title: 2007/549/EF: Rådets afgørelse af 16. juli 2007 om ændring af den interne aftale af 17. juli 2006 mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse

text:
               3.8.2007

               DA

               Den Europæiske Unions Tidende

               L 202/35

      RÅDETS AFGØRELSE

   af 16. juli 2007
   om ændring af den interne aftale af 17. juli 2006 mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse
   (2007/549/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til partnerskabsaftalen mellem medlemmerne af gruppen af stater i Afrika, Vestindien og Stillehavet på den ene side og Det Europæiske Fællesskab og medlemsstaterne på den anden side undertegnet i Cotonou den 23. juni 2000 (1) og revideret i Luxembourg den 25. juni 2005 (2),
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand i henhold til den flerårige finansielle ramme for perioden 2008-2013 i overensstemmelse med AVS-EF-partnerskabsaftalen samt om finansiel bistand til de oversøiske lande og territorier, på hvilke EF-traktatens fjerde del finder anvendelse (i det følgende benævnt »den interne aftale«) (3), særlig artikel 1, stk. 7, og artikel 8, stk. 4,
   under henvisning til tiltrædelsesakten af 2005 (4), særlig artikel 6, stk. 11,
   under henvisning til forslag forelagt af Kommissionen, og
   ud fra følgende betragtninger:

               (1)

               I henhold til artikel 6, stk. 11, i tiltrædelsesakten af 2005 tiltrådte Bulgarien og Rumænien automatisk den interne aftale fra datoen for tiltrædelsen.

               (2)

               I henhold til artikel 1, stk. 7, i den interne aftale skal den fordeling af bidrag, der er omhandlet i denne artikels stk. 2, litra a), og som i øjeblikket kun omfatter skønsmæssigt ansatte beløb for så vidt angår Bulgarien og Rumænien, ændres ved afgørelse truffet af Rådet, hvis en ny stat tiltræder EU.

               (3)

               I overensstemmelse med artikel 8, stk. 4, i den interne aftale skal det stemmetal, der er fastlagt i denne artikels stk. 2, og som i øjeblikket kun omfatter skønsmæssigt ansatte stemmetal for så vidt angår Bulgarien og Rumænien, ændres ved afgørelse truffet af Rådet, hvis en ny stat tiltræder EU

               (4)

               Bidrag og stemmetal bør bekræftes —

         TRUFFET FØLGENDE AFGØRELSE:
   Artikel 1
   Bulgariens og Rumæniens fordelingsnøgle og bidrag til 10. Europæiske Udviklingsfond som fastlagt i artikel 1, stk. 2, litra a), i den interne aftale samt vægten af deres stemmer i Udvalget for Den Europæiske Udviklingsfond (»EUF-Udvalget«) som fastlagt i artikel 8, stk. 2, i den interne aftale bekræftes.
   Artikel 2
   I den interne aftale foretages følgende:

               1)

               I tabellen i artikel 1, stk. 2, litra a), udgår de runde parenteser og asterisken efter »Bulgarien« og »Rumænien« og fodnoten (*) »Skønsmæssigt ansat beløb«.

               2)

               I tabellen i artikel 8, stk. 2, udgår følgende:

                           a)

                           de runde parenteser og asterisken efter ordene »Bulgarien« og »Rumænien« og de firkantede parenteser i anden kolonne i samme linjer

                           b)

                           fodnoten (*) »Skønsmæssigt ansat stemmetal«

                           c)

                           linjen »Total EU-25«, »999«

                           d)

                           de runde parenteser og asterisken samt de firkantede parenteser i linjen »Total EU-27 (*)«»[1 004]«.

               3)

               Artikel 8, stk. 3, affattes således:
               »EUF-Udvalget udtaler sig med et kvalificeret flertal på 724 stemmer ud af 1 004, idet mindst 14 medlemsstater skal stemme for. Et blokerende mindretal er på 281 stemmer.«

         Artikel 3
   Denne afgørelse træder i kraft dagen efter vedtagelsen.

      Udfærdiget i Bruxelles, den 16. juli 2007.

            På Rådets vegne

         J. SILVA

            Formand

      (1)  EFT L 317 af 15.12.2000, s. 3. Senest ændret ved afgørelse nr. 1/2006 truffet af AVS-EF-Ministerrådet (EUT L 247 af 9.9.2006, s. 22).

      (2)  Rådets afgørelse af 21.6.2005 om undertegnelse på Det Europæiske Fællesskabs vegne af aftalen om ændring af AVS-EF-partnerskabsaftalen (EUT L 209 af 11.8.2005, s. 26).

      (3)  EUT L 247 af 9.9.2006, s. 32.

      (4)  EUT L 157 af 21.6.2005, s. 203.


title: 2008/808/EF,Euratom: Rådets afgørelse af 20. oktober 2008 om beskikkelse af et østrigsk medlem af Det Europæiske Økonomiske og Sociale Udvalg

text:
               22.10.2008

               DA

               Den Europæiske Unions Tidende

               L 279/19

      RÅDETS AFGØRELSE

   af 20. oktober 2008
   om beskikkelse af et østrigsk medlem af Det Europæiske Økonomiske og Sociale Udvalg
   (2008/808/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 259,
   under henvisning til traktaten om oprettelse af Det Europæiske Atomenergifællesskab, særlig artikel 167,
   under henvisning til Rådets afgørelse 2006/524/EF, Euratom (1),
   under henvisning til indstilling fra Østrigs regering,
   efter udtalelse fra Kommissionen, og
   ud fra følgende betragtning:
   En plads som medlem af Det Europæiske Økonomiske og Sociale Udvalg er blevet ledig efter Eva BELABEDs fratræden —
   TRUFFET FØLGENDE AFGØRELSE:
   Artikel 1
   Christoph LECHNER, Leitender Sekretär und Abteilungsleiter für Verfassungsrecht und Allgemeine und Internationale Sozialpolitik der Kammer für Arbeiter und Angestellte für Niederösterreich, beskikkes som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2010.
   Artikel 2
   Denne afgørelse har virkning fra dagen for vedtagelsen.

      Udfærdiget i Luxembourg, den 20. oktober 2008.

            På Rådets vegne

         J.-L. BORLOO

            Formand

      (1)  EUT L 207 af 28.7.2006, s. 30.